Olga Tañón

**Olga Teresa Tañón Ortiz**, nada no barrio de Santurce (San Xoán de Porto Rico) o 13 de abril de 1967 e coñecida artisticamente como **Olga Tañón**, é unha cantautora portorriqueña-estadounidense de merengue e pop latino. Gañou o Premio Grammy en dúas ocasións, catro veces o Grammy Latino e 31 veces gañadora de Premios Lo Nuestro. En 2014 formou parte do xurado do programa *Yo soy el artista* de Telemundo en EUA. Durante a súa carreira vendeu máis de 5 millóns de copias no mundo.

Debido á súa afinidade con Venezuela, a artista declarou en moitas ocasións ser "unha portorriqueña orgullosamente venezolana". O 20 de maio Venezuela e Venevisión conmemoran simbolicamente o *Día de Olga Tañón*. En 2012 Olga escribiu "Que bonita eres", unha homenaxe musical a Venezuela en demostración da súa gratitude ao país adoptivo. En 2017 editou unha parte da canción debido ás protestas que houbo no país contra o goberno de Nicolás Maduro.

## Traxectoria 
Moi nova mostrou a súa vocación e inclinación polo canto, así como a súa habilidade innata para a representación escénica non só da música da súa terra. De feito, é considerada unha das máis xenuínas intérpretes do merengue dominicano.

Olga é a menor dos catro fillos de José Tañón e Carmen Gloria Ortiz. Xunto cos seus irmáns Glori, Junior e Marie, proceden dunha familia de modestos recursos financeiros, da localidade de Levittown, Municipio Toa Baja, San Xoán, Porto Rico.

### Primeiros pasos 
Coa súa voz de mezzosoprano, amais tomou clases de baile con Yonito Betancourt. Trala morte deste e grazas ás súas recomendacións axiña tivo a oportunidade de incursionar con grupos de artistas novos. Chegou a formar parte da agrupación *Las nenas de Ringo y Jossie*, coa que logrou os seus primeiros éxitos. Máis adiante formou parte do grupo feminino *Chantelle*, xunto con Sandra Torres e Daly Fontánez. 

Olga Tañón, con habilidades non só para o canto, senón tamén para o baile,,interpreta gran variedade de xéneros musicais, desde a balada pop ao merengue e desde a salsa ao boogaloo. En 1992 recibiu os seus primeiros galardóns como solista; foi recoñecida como Revelación Tropical en **Premios Aplausos** e obtivo un premio **TV e Novelas**. A esas seguíronas numerosas distincións máis, tanto en Porto Rico como no estranxeiro.

### Solista 
Tivo a súa primeira oportunidade coa discográfica 'WEA Latino'. O seu primeiro traballo, *Sola* (1992) está predominantemente integrado por merengues dominicanos. O ano seguinte publicou *Mujer de fuego*, similar ao anterior, con temas como *Muchacho malo* e *Presencié tu amor*. *Siente el amor*, o seu terceiro álbum (1994), inclúe entre outros, o tema *Es mentiroso*. Os tres álbums valéronlle tres **Discos de Platino**.

Na mesma década dos 90, logo de recibir innumerábeis críticas na súa procura de adaptar o seu estilo a outros xéneros tropicais (ademais do merengue), logra o seu obxectivo co álbum *Nuevos senderos* (1996). Este álbum inclúe temas mexicanos e baladas do xénero popular latino de Marco Antonio Solís. O 27 de outubro de 1998, co produtor Kike Santander, lanzou un novo álbum, *Te acordarás de mí*. A este seguírono *Yo por ti*, publicado o 17 de xullo de 2001 e *Sobrevivir* en 2002. 

Os seus traballos en gravacións en vídeo, como *Éxitos en vídeo* (2002), *A puro fuego* (2003) e *Como olvidar* (2005), permitiron que se establecese en 2005 co álbum *Una nueva mujer*. A súa canción *Hielo y Fuego* foi o tema central da teleserie chilena *Sabor a ti* de Canal 13 en 2000.

### Actividade profesional 
Durante 2008 colaborou con Yanni no seu proxecto V*oces*, xunto con outros artistas como Alejandro Sanz, Luis Miguel, José José, Lucero, Cristian Castro, Ender Thomas e José Feliciano.

Olga Tañón actuou na segunda edición de **Paz sen fronteiras**, realizada na **Praza da Revolución** da Habana o domingo 20 de setembro de 2009, convocada por Juanes. Olga cantou xunto a outras voces consagradas, entre elas, Miguel Bosé, Carlos Varela, Danny Rivera, Noel Schajris, Banda El Recodo, Montez de Durango, Los Horóscopos de Durango, Amaury Pérez, Silvio Rodríguez o Juan Formell. Participou como xurado na sétima temporada do concurso musical mexicano La Academia.

En 2010 formou parte do supergrupo *Artists for Haiti*, co que gravou "Somos el mundo", unha versión en español da canción "We are the world". A recadación foi destinada a axuda humanitaria para as vítimas do terremoto de Haití dese ano.

En 2020 colaborou con Abraham Velázquez e Alex Zurdo en «Todo pasará», unha canción de esperanza no medio da pandemia mundial de COVID-19. O sinxelo logrou situarse na posición 15 da Latin Pop Airplay de Billboard. Ademais recibiu un nomeamento como "Mellor vídeo cristián" nos Videoclips Awards da República Dominicana.

En 2021 recibiu unha homenaxe xunto a outras artistas na música no evento "La música a través de ellas", da Academia Latina de la Grabación. Ese mesmo ano Olga lanzou a súa décimo quinta produción, *Senderos de Amor*, un disco influenciado polo xénero rexional mexicano.

## Discografía 
## Premios 
### Latin Billboard Music Awards 
* 2010 – Tropical Airplay Song of the Year
* 2010 – Tropical Airplay Artist of the Year
* 2010 – Tropical Album of the Year
* 2010 – Tropical Album Artist of the Year, Solo
* 2009 – Tropical Album of the Year
* 2008 – Tropical Album of the Year, Female
* 2007 – Tropical Album of the Year, Female
* 2004 – Tropical/Salsa Airplay Track of the Year
* 2003 – Tropical Álbum of the Year, Female
* 2002 – Tropical/Salsa Álbum of the Year, Female
* 2002 – Tropical Airplay Track of the Year
* 2002 – Tropical Airplay Track of the Year

### Grammy Awards e Latin Grammy 
* Olga Tañon y Punto (2017 Latin GRAMMY Award Best Tropical Fusion Album)
* Una Nueva Mujer (2006 Latin GRAMMY Award Best Contemporary Tropical Album)
* Sobrevivir (2003 Latin GRAMMY Award Best Female Pop Vocal Album)
* Yo por ti (2002 Latin GRAMMY Award Best Merengue Album)
* Yo Por Ti (2002 GRAMMY Award Best Merengue Album)
* Olga Viva, Viva Olga (2001 GRAMMY Award Best Merengue Album)

### Premios Lo Nuestro 
* 2014 
** Premio Lo Nuestro: Tropical - Artista Femenino Del Año
** Premio Lo Nuestro: Tropical - Artista Merengue Del Año
* 2013 
** Premio Lo Nuestro: Tropical - Artista Femenino del Año
* 2012
** Premio Lo Nuestro: Tropical - Artista Femenino del Año
* 2011
** Premio Lo Nuestro: Tropical - Artista Femenino del Año
* 2009
** Premio Lo Nuestro: Artista Femenina del Año (*Tropical*)
** Premio Lo Nuestro: Artista Tropical Merengue del Año
* 2008
** Premio Lo Nuestro a la Trayectoria  (20 anos de carreira artística)
* 2002
** Álbum Tropical de Año (*Yo Por Ti*)
** Artista Tropical Femenina del Año
** Canción Tropical del Año (*Cómo Olvidar*)
** Mellor interpretación de Merengue
** Voto Popular
* 1993
** Premios Lo Nuestro: Cantante Tropical del Año

### Premios Texas 
* 2009 
** Premios Texas: Homenaje a su Trayectoria Musical
** Premios Texas: Mellor Vocal Femenina
** Premios Texas: Mellor Artista Tropical

### Festival de la Orquídea 
* Festival de la Orquídea: primera Orquídea de Uranio 2008 
* Festival de la Orquídea: Orquídea de dobre diamante 2006 
* Festival de la Orquídea - Orquídea de Diamante, Primera Mujer en la historia en ganar tal galardón. 2001 

### Barquisimeto Top Festival 
* Galardón Dobre Platino 2008

### Premios ASCAP 
* Premio ASCAP: Mellor Composición Tropical por *Flaca o Gordita* 2008 
* Premio Ascap: *Presencié Tu Amor* 1993 

### Premios TV y Novelas 
* Premios TV y Novelas: Cantante Tropical 1993 
* Premios TV y Novela: Revelación Tropical 1992 

### Premios Tu Música 
* Premios Tu Música: Mellor Gravación de Merengue 1994 
* Premios Tu Música: Mellor Intérprete Feminina 1994 

### Outros recoñecementos 
* Premio Orgullosamente Latino: Solista Latina do Ano 2007 
* Premio de la Gente: Artista Tropical do ano 2007
* Premios Ritmo Latino - Cantante Tropical do Ano 2002 
* Columbia House - Mellor Gravación Artista Feminina 2002 
* Premios Cassandra: Agrupación Extranjera Destacada en el País 1998 
* Revista Artistas: Cantante de Merengue más destacada 1997 
* Premios Tu Música: Mellor Produción Musical 1996 
* Premios Farándula: Álbum del Año *Siente el Amor* 1995 
* Revista Teve Guía: El Rostro Más de la Televisión Puertorriqueña 1994 
* Asociación Cronistas de Espectáculos de Nueva York: Premio Ace: Revelecion Tropical Femenina 1994 
* Premios Aqueybana: Mellor Orquesta del Año
* Premios Aplausos 1992

## Telenovelas 
* *Yo soy Betty, la fea* (1999)

## Notas 
## Véxase tamén 
### Ligazóns externas 
* Páxina oficial de Olga Tañón